## Pravilnik o kriterijima za dodjelu naziva referentnog centra Ministarstva zdravstva

### NN 31/1994 (20.4.1994.), Pravilnik o kriterijima za dodjelu naziva referentnog centra Ministarstva zdravstva

# MINISTARSTVO ZDRAVSTVA

Temeljem stavka 4. članka 94. Zakona o zdravstvenoj zaštiti ("Narodne
novine". br. 75/93 od 13. kolovoza 1993.), ministar zdravstva Republike
Hrvatske, donosi

## PRAVILNIK

### O KRITERIJIMA ZA DODJELU NAZIVA REFERENTNOG CENTRA MINISTARSTVA ZDRAVSTVA

Članak 1.

Referentni centar Ministarstva zdravstva je zdravstvena ustanova ili
dio zdravstvene ustanove kojoj ministar zdravstva na prijedlog Nacionalnog
zdravstvenog vijeća uz pribavljeno mišljenje stručnog medicinskog društva,
a u skladu s odredbama Zakona o zdravstvenoj zaštiti i kriterijima utvrdenim
ovim Pravilnikom dodjeljuje naziv referentnog centra.

Članak 2.

Kriteriji za dodjelu naziva referentnog centra su slijedeći:

1. Postignuti znanstveni i stručni rezultati u praćenju, proučavanju
i unapredenju dijagnostike i/ili terapije u dijelu medicinske struke koji
odgovaraju svjetskim standardima, a očituju se kroz:

- vremenski period od najmanje 5 godina u kojem se zdravstvena ustanova
ili dio zdravstvene ustanove bavi proučavanjem i unapredenjem dijagnostike
i/ili terapije pojedine bolesti odnosno grupe bolesti,

- dokazanu suradnju s uglednim ustanovama istog stručnog područja u
inozemstvu ili medunarodnim ustanovama kroz razmjenu stručnjaka, zajedničke
znanstvene projekte ili druge vidove suradnje,

- dokazanu kontinuiranu uspješnost u znanstvenom radu realiziranjem
znanstvenih projekata putem Ministarstva znanosti i tehnologije Republike
Hrvatske ili medunarodnih projekata (najmanje jedan),

- primjerka novih dijagnostičkih ili terapijskih metoda odnosno postupaka,

- primjena novih iz svijeta preuzetih dijagnostičkih i terapijskih metoda
i postupaka koji se prvi put u našoj državi uvode u dijagnostici i terapiji
odgovarajuće bolesti odnosno grupe bolesti,

- obrađene podatke o dijagnostici i/ili liječenju bolesnika od spomenute
bolesti odnosno grupe bolesti s pokazateljima o postignutim rezultatima
u liječenju.

2. Postignute stručno - kadrovske uvjete koji se očituju kroz:

- broj zdravstvenih djelatnika sa znanstveno-nastavnim odnosno znanstvenim
zvanjima (najmanje dva djelatnika sa zvanjem docenta, izvanrednog ili redovnog
profesora odnosno zvanjem znanstvenog suradnika, višeg znanstvenog suradnika
ili znanstvenog savjetnika),

- broj objavljenih znanstvenih radova u indeksiranim medicinskim časopisima
djelatnika uposlenih u zdravstvenoj ustanovi odnosno dijelu znanstvene
ustanove s temama usko vezanim uz dijagnostiku i/ili terapiju odgovarajuće
bolesti odnosno grupe bolesti (najmanje 10 radova od čega u posljednje
dvije godine najmanje 2 rada).

3. Odgovarajući prostor, biblioteku i medicinsko-tehničku opremu koji
omogućavaju rad na pružanju stručno-metodološke pomoći u dijagnostici i/ili
terapiji bolesti odnosno grupe bolesti, utvrđivanje doktrinarnih kriterija
za dijagnostiku i/ili liječenje bolesti te upoznavanje zdravstvenih djelatnika
s najnovijim u svijetu prihvaćenim saznanjima o pojedinoj bolesti odnosno
grupi bolesti te njenoj dijagnostici i terapiji, a očituju se kroz:

- prostorne uvjete koji su iznad standarda predvidenih za zdravstvene
ustanove spomenutog područja s osiguranim učionicama,

- biblioteku sa svjetski priznatim časopisima iz područja rada ustanove
te časopisima koji se izdaju u Republici Hrvatskoj, a indeksiranih u najvežnijim
stranim sekundarnim i tercijarnim publikacijama, te

- najsuvremeniju medicinsko-tehničku opremu koja je prema svjetskim
standardima priznata i prihvaćena u izučavanju, dijagnostici i/ili terapiji
odgovarajuće bolesti odnosno grupe bolesti.

Članak 3.

Postupak za dodjelu naziva referentnog centra Ministarstva zdravstva
pokreće stručno vijeće zdravstvene ustanove. Odluku o prosljeđivanju zahtjeva
Nacionalnom zdravstvenom vijeću donosi upravno vijeće zdravstvene ustanove.
Prijedlog Nacionalnog zdravstvenog vijeća koji se dostavlja ministru zdravstva
treba sadržavati dokumente koji će dokazivati postojanje svih kriterija
propisanih člankom 2. ovog Pravilnika te pribavljeno mišljenje stručnogmedicinskog
društva.

Članak 4.

Zdravstvenoj ustanovi odnosno dijelu zdravstvene ustanove koja u cijelosti
udovoljava kriterije propisane odredbom članka 2. dodjeljuje se naziv referentnog
centra Ministarstva zdravstva Republike Hrvatske na vremensko razdoblje
od pet godina. Rok važenja dodjele naziva počinje teći od vremena objave
rješenja u "Narodnim novinama".

Članak 5.

Nastale promjene u svezi ispunjavanja kriterija prema kojima je dodijeljen
naziv referentnog centra obvezatno se prijavljuju Ministarstvu zdravstva
u roku od 6. mjeseci od nastupa novog stanja. Prijavu dostavlja upravno
vijeće ustanove Nacionalnom zdravstvenom vijeću Ministarstva zdravstva.
Ministar zdravstva prema prijedlogu Nacionalnog zdravstvenog vijeća i po
pribavljenom mišljenju stručnog medicinskog društva donosi rješenje kojim
se zdravstvenoj ustanovi odnosno njenom dijelu ukida naziv referetnog centra
Ministarstva zdravstva. Rješenje o ukidanju statusa referentnog centra
objavljuje se u "Narodnim novinama".

Članak 6.

O dodijeljenom nazivu referentnog centra Ministarstva zdravstva vodi
se poseban registar.

Članak 7.

Ovaj Pravilnik stupa na snagu u roku od osam dana od dana objave u "Narodnim
novinama".

Klasa: 011-01/94-01/20

Broj: 534-02-10-94-0001

Zagreb, 22. ožujka 1994.

Ministar zdravstva

**prof. dr. sc. Andrija Hebrang, v. r.**

Pravilnik, NN 31/1994-582